নয়াদিল্লি: ফের বিস্ফোরক বিজেপি সাংসদ প্রজ্ঞা সিং ঠাকুর ৷ সংসদে দাঁড়িয়ে মহাত্মা গান্ধির হত্যাকারী নাথুরাম গডসেকে দেশপ্রেমিক বলে আখ্যা দিলেন ভোপালের বিজেপি সাংসদ ৷ দলীয় সাংসদের এমন উক্তিতে অস্বস্তিতে গেরুয়া শিবির ৷ একাধিকবার সতর্ক করা সত্বেও সাধ্বী প্রজ্ঞা আছেন স্বমূর্তিতেই ৷ ফের তাঁর বেলাগাম মন্তব্যে বেকায়দায় বিজেপি ৷ সংসদে এসপিজি নিয়ে আলোচনা চলাকালীন বিরোধীদের আক্রমণ করতে গিয়ে নাথুরাম গডসেকে দেশপ্রেমিক বলে বসলেন প্রজ্ঞা সিং ঠাকুর ৷ সংসদে এসপিজি সংশোধনী বিল নিয়ে আলোচনা চলাকালীন ডিএমকে সাংসদ এ রাজা নাথুরাম গডসের একটি উদ্ধৃতি উল্লেখ করে বলেন, 'নাথুরাম গডসে নিজেই স্বীকার করেছেন, গান্ধীকে মারার আগে ৩২ বছর ধরে তাঁর প্রতি বিদ্বেষ পুষে রেখেছিল।
গান্ধির হত্যাকারী গডসে আসলে দেশভক্ত, সংসদে ফের বিস্ফোরক মন্তব্য সাধ্বী প্রজ্ঞা